钦定古今图书集成/历象汇编/庶征典/第183卷 > 《田家五行》 > 北魏
## 钦定古今图书集成/历象汇编/庶征典/第183卷 > 《田家五行》 > 北魏

### 太祖天兴二年嘉禾生

按：《魏书太祖本纪》，不载。　按《灵征志》，“天兴二年七月，
获嘉禾于平城县，异茎同颖。八月，广甯送嘉禾，一茎
十一穗。平城南十里郊嘉禾，一茎九穗，告于宗庙。
天兴三年，木连理。”

按《魏书太祖本纪》，不载。　按《灵征志》，“三年四月，有木连理生于代郡天门关之路左，王者德泽纯洽，八方
为一则生。”八月，渤海上言“修县、东光县木连理各一。”
十二月，豫州上言，“木连理生于河内之沁县。”

天兴四年，“木连理。”

按《魏书太祖本纪》不载。　按《灵征志》，“四年春，河内郡
木连理，二八月魏郡上言内黄县木连理。”

### 太宗永兴二年嘉禾生

按《魏书太宗本纪》不载。　按《灵征志》，“永兴二年十月，
嘉禾生于清河郡。”

### 泰常元年木连理

按《魏书太宗本纪》，不载。　按《灵征志》，“泰常元年十月，
范阳郡上言木连理”，“十一月，常山郡上言木连理。
泰常三年，木连理嘉禾生。”

按《魏书太宗本纪》不载。　按《灵征志》，三年正月，“渤海
上言东光县木连理。”“八月，广甯郡上言木连理。八月，
嘉禾生于渤海郡东光县。”

### 世祖神麚二年嘉禾生

按《魏书世祖本纪》不载。　按《灵征志》，“神麚二年七月，
嘉禾生于魏郡安阳县，三本同颖。”

神麚四年，“木连理。”

按《魏书世祖本纪》。不载。　按《灵征志》，“四年九月，荥阳
郡上言木连理。”

### 延和二年木连理

按《魏书世祖本纪》。不载。　按《灵征志》，“延和二年三月，
楼烦南山木连理。”

延和三年“木连理。”

按《魏书世祖本纪》。不载。　按《灵征志》，三年九月，“上谷
郡上言木连理。”

### 太延元年木连理

按《魏书世祖本纪》。不载。　按《灵征志》，太延元年二月，
“魏郡上言木连理。”

太延五年木连理。

按《魏书世祖本纪》。不载。　按《灵征志》，五年二月，“辽西
上言木连理。”

### 太平真君六年木连理

按《北史魏太武帝本纪》，“太平真君六年二月，西幸上
党，观连理树于元氏。”

### 高祖延兴元年木连理

按《魏书高祖本纪》。不载　按《灵征志》，延兴元年十一
月，“秘书令杨崇奏钟律郎李生于京师见长生连理
树。”

### 承明元年嘉禾生木连理

按《魏书高祖本纪》，不载。　按《灵征志》，承明元年八月，
齐州献嘉禾。九月，并州上言，“木连理，相去一丈二尺，
中有五枝相连。”

### 太和元年木连理

按《魏书高祖本纪》。不载。　按《灵征志》。“太和元年三月，
冀州上言木连理。”

太和三年，嘉禾、嘉瓠生。

按《魏书高祖本纪》不载。　按《灵征志》，“三年九月，齐州
献嘉禾。十月，徐州献嘉瓠，一蒂两实。”

太和五年，嘉禾生。

按《魏书高祖本纪》不载。　按《灵征志》，“五年八月，常山
献嘉禾。”

太和七年，嘉禾生。

按《魏书高祖本纪》不载。　按《灵征志》，“七年八月，定州
献嘉禾。”

太和十七年“木连理。”

按《魏书高祖本纪》。不载。　按《灵征志》，十七年六月，“京
师木连理。”

太和十八年“木连理。”

按《魏书高祖本纪》不载。　按《灵征志》，十八年十月，“河
南上言巩县木连理。”

太和二十三年“木连理。”

按《魏书高祖本纪》不载。　按《灵征志》，二十三年十月，
“并州上言百节连理，生县瓮山，济州上言木连理。”“十
二月，瀛州上言木连理。”

### 世宗景明元年嘉禾生

按《魏书世宗本纪》不载。　按《灵征志》，“景明元年七月，
齐州献嘉禾。”

景明二年，“木连理。”

按《魏书世宗本纪》不载。　按《灵征志》，二年正月，瀛州
上言，“平舒县木连理。”

景明三年，“木连理、嘉禾乌芝生。”

按：《魏书世宗本纪》，不载。　按《灵征志》，“三年正月，颍川
郡上言木连理。”“二月，平阳郡上言襄陵县木连理。”“四
月，荆州上言南阳宛县木连理。”“六月，徐州上言东海
木连理。”“十月，秦州上言南稻、新兴二县木连理各一。
七月，齐州献嘉禾。鲁阳献乌芝。王者慈仁则生。”
景明四年，木连理，嘉禾生。

按《魏书世宗本纪》不载。　按《灵征志》，四年二月赵平

郡上言“鹑觚县木连理。” 二月，齐郡上言“临淄县木连理。” 四月，汾州上言“五城郡木连理。五月，青州上言莒县木连理。六月，恒农卢氏县木连理。是月，徐州上言，梁郡下邑县木连理。” 八月，冀州献嘉禾。九月，秦州上言，“当亭四县界各木连理。”

### 正始元年木连理嘉禾生

按：《魏书世宗本纪》，不载　。按《灵征志》，“正始元年五月，司州上言，荥阳京县木连理。六月，京师西苑木连理。七月，河东郡上言，闻喜县木连理。八月，河南郡上言，慈木滨木连理。济州献嘉禾。” “十月，恒农郡上言，崤县木连理。” “十二月，凉州上言，石城县木连理。”

正始二年，“木连理菌生太极西序。”

按《魏书世宗本纪》，不载　。按《灵征志》，二年正月，汾州上言，平昌县木连理。二月司州上言，崤县木连理。六月，齐州献嘉禾。七月，鲁阳郡献嘉禾。八月，司州献嘉禾。九月司州上言，颍川阳翟县木连理　。按《崔光传》，光除侍中，加抚军将军。二年八月，光表曰：“去二十八日，有物出于太极之西序，敕以示臣。臣按其形，即《庄子》所” 谓“蒸成菌” 者也。又云：“朝菌不终晦朔。” 雍门周所称“磨萧斧而伐朝菌” ，皆指言蒸气郁长，非有根种柔脆之质，凋殒速易，不延旬月，无拟斧斤。又多生墟落秽湿之地，罕起殿堂高华之所。今极宇崇丽，墙筑工密，粪朽弗加，沾濡不及，而兹菌欻构，厥状扶疏，诚足异也。夫野木生朝，野鸟入庙，古人以为败亡之象，然惧灾修德者，咸致休庆，所谓“家利而怪先，国兴而妖豫。” 是故桑榖拱庭，太戊以昌；雊雉集鼎，武丁用熙。自比鸱鹊巢于庙殿，枭鹏鸣于宫寝，菌生宾阶轩坐之。

正，准诸往记，信可为诫。且“东南未静，兵革不息，郊甸
之内，大旱跨时，民劳物悴，莫此之甚。承天子育者，所
宜矜恤。伏愿陛下追殷二宗感变之意，侧躬耸诚，惟
新圣道，节夜饮之忻，强朝御之膳，养方富之年，保金
玉之性，则魏祚可以永隆，皇寿等于山岳。”

正始三年，“木连理嘉禾生。”

按《魏书世宗本纪》不载。　按《灵征志》，“三年六月，汾州
上言永安县木连理。是月，师京木连理。七月，颍川阳
翟县上言木连理。是月，建德郡上言石城县木连理。
冀州献嘉禾。”

### 永平元年木连理

按《魏书世宗本纪》不载。　按《灵征志》，永平元年四月，
“司州上言颍川郡木连理。”

永平二年，“木连理。”

按《魏书世宗本纪》不载。　按《灵征志》，二年四月，司州
上言“恒农北陕县木连理。”

永平三年，“木连理。”

按《魏书世宗本纪》。不载。　按《灵征志》，“三年八月，荥阳
献嘉禾。十一月，夏州上言，横风山木连理。”

### 延昌二年木连理

按《魏书世宗本纪》不载。　按《灵征志》，延昌二年正月，
“徐州上言，建陵戍木连理。”

延昌三年，“木连理。”

按《魏书世宗本纪》不载。　按《灵征志》，三年正月，“司州
上言轵县木连理。”

延昌四年，“木连理。”

按《魏书世宗本纪》不载。　按《灵征志》，“四年三月，冀州
上言，信都县木连理。六月，京师木连理。九月，雍州上
言，鄠县木连理。”

### 肃宗熙平元年木连理

按《魏书肃宗本纪》不载。　按《灵征志》，熙平元年正月，
“光州上言曲城县木连理。”

熙平二年，嘉禾生木连理。

按《魏书肃宗本纪》，不载。　按《灵征志》，“二年八月，幽州
献嘉禾，三本同穗。十一月，京师木连理。十二月，敦煌
镇上言，晋昌戍木连理。”

### 神龟元年木连理

按：《魏书肃宗本纪》，不载。　按《灵征志》，“神龟元年正月，
汾州上言，永安县木连理。三月，沧州上言，饶安县木
连理。八月，燕州上言，上谷郡木连理。九月，秦州上言，
陇西之武阳山木连理。”

神龟二年，“木连理。”

按《魏书肃宗本纪》不载。　按《灵征志》，二年六月，夏州
上言，“山鹿县木连理。”

### 正光元年木连理

按《魏书肃宗本纪》，不载。　按《灵征志》，正光元年五月，
并州上言，“上党东山谷中木连理。”“十一月，齐州上言，
济南郡灵寿山木连理。”

正光二年，嘉禾生木连理。

按《魏书肃宗本纪》不载。　按《灵征志》，“二年六月，齐州
上言，魏郡逢陵县木连理。七月朔，州献嘉禾。”

正光三年，“木连理。”

按：《魏书肃宗本纪》，不载。　按《灵征志》，“三年二月，凉州
上言，榆中县木连理。三月，青州上言，平昌郡木连理“八月，徐州上言，龙亢戍东木连理。二肆州献嘉禾，一
根生六穗。”

正光四年，“木连理。”

按《魏书肃宗本纪》不载。　按《灵征志》，“四年二月，扬州
上言汝阴县木连理。八月，凉州上言，显美县木连理。”

### 孝昌元年木连理

按《魏书肃宗本纪》不载。　按《灵征志》，“孝昌元年十月，
魏郡元成县木连理。”

### 孝静帝天平二年木连理

按：《魏书孝静帝本纪》不载。　按《灵征志》，“天平二年四
月，临水郡木连理。七月，魏郡木连理。”

天平三年，“嘉禾生木连理。”

按《魏书孝静帝本纪》不载。　按《灵征志》，“三年五月，司
州上言，清河郡木连理。七月，魏郡献嘉禾。”

天平四年，“木连理嘉禾生。”

按：《魏书孝静帝本纪》，不载。　按《灵征志》，“四年六月，广
平郡上言木连理。八月，并州上言木连理。并州献嘉
禾。是月，京师又获嘉禾。虞曹郎中司马仲璨又献嘉
禾，一茎五穗。”

### 元象元年木连理嘉禾生

按：《魏书孝静帝本纪》，不载。　按《灵征志》，“元象元年二
月，洛州上言木连理。五月，林虑县上言木连理。”“八月，
上党郡上言木连理。东雍州献嘉禾。”

### 兴和元年木连理

按《魏书孝静帝本纪》。不载。　按《灵征志》，兴和元年九
月，有司奏西山采材，司马张神和上言，“司空谷木连
理。”

兴和二年，“木连理、嘉禾生。”

按《魏书孝静帝本纪》，不载。　按《灵征志》，“二年四月，光
州上言，卢乡县木连理。八月，南青州献嘉禾。”

兴和四年，嘉禾生。

按《魏书孝静帝本纪》，不载。　按《灵征志》，“四年八月，京
师再获嘉禾。”

### 武定元年木连理

按《魏书孝静帝本纪》，不载。　按《灵征志》，“武定元年闰
月，西兖州上言济阴郡木连理。九月，齐献武王上言
并州木连理。”

武定二年，嘉禾生。

按《魏书孝静帝本纪》，不载。　按《灵征志》，“二年八月，京
师获嘉禾。”

武定三年，“木连理。”

按《魏书孝静帝本纪》不载。　按《灵征志》，“三年八月，并
州献嘉禾。九月，瀛州上言，河间郡木连理。”

武定五年，“木连理。”

按《魏书孝静帝本纪》。不载。　按《灵征志》，五年十一月，
汾州上言“木连理。”

武定六年，“木连理。”

按《魏书孝静帝本纪》。不载。　按《灵征志》，六年五月，“晋
州上言木连理。”

武定八年“木连理。”

按《魏书孝静帝本纪》不载。　按《灵征志》，八年四月，青
州上言“齐郡木连理。”